CELEX: 32015D1016
Language: et
Date: 2015-06-23 00:00:00
Title: Nõukogu otsus (EL) 2015/1016, 23. juuni 2015, millega määratakse kindlaks Euroopa Liidu nimel EMP ühiskomitees võetav seisukoht seoses EMP lepingu protokolli nr 31 (koostöö kohta teatavates valdkondades väljaspool nelja vabadust) muutmisega

27.6.2015   
            
            
               ET
            
            
               Euroopa Liidu Teataja
            
            
               L 162/100
            
         NÕUKOGU OTSUS (EL) 2015/1016,
   23. juuni 2015,
   millega määratakse kindlaks Euroopa Liidu nimel EMP ühiskomitees võetav seisukoht seoses EMP lepingu protokolli nr 31 (koostöö kohta teatavates valdkondades väljaspool nelja vabadust) muutmisega
   EUROOPA LIIDU NÕUKOGU,
   võttes arvesse Euroopa Liidu toimimise lepingut, eriti selle artiklit 114 koostoimes artikli 218 lõikega 9,
   võttes arvesse nõukogu 28. novembri 1994. aasta määrust (EÜ) nr 2894/94 Euroopa Majanduspiirkonna lepingu rakendamise korra kohta, (1) eriti selle artikli 1 lõiget 3,
   võttes arvesse Euroopa Komisjoni ettepanekut
   ning arvestades järgmist:
   
               (1)
            
            
               Euroopa Majanduspiirkonna leping (2) (edaspidi „EMP leping”) jõustus 1. jaanuaril 1994.
            
         
               (2)
            
            
               Kooskõlas EMP lepingu artikliga 98 võib EMP ühiskomitee oma otsusega muu hulgas muuta selle protokolli nr 31.
            
         
               (3)
            
            
               EMP lepingu protokoll nr 31 sisaldab sätteid ja korda koostöö kohta teatavates valdkondades väljaspool nelja vabadust.
            
         
               (4)
            
            
               On asjakohane jätkata EMP lepingu osaliste koostööd liidu üldeelarvest rahastatavate meetmete raames rubriikides „Siseturu toimimine ja selle arendamine eelkõige teavitamise, tõendamise ja valdkondliku lähendamise küsimustes” ning „Siseturu rakendamine ja arendamine”.
            
         
               (5)
            
            
               Seetõttu tuleks muuta EMP lepingu protokolli nr 31, et kõnealune laiendatud koostöö saaks jätkuda ka pärast 31. detsembrit 2014.
            
         
               (6)
            
            
               Liidu võetav seisukoht EMP ühiskomitees peaks tuginema lisatud otsuse eelnõule,
            
         ON VASTU VÕTNUD KÄESOLEVA OTSUSE:
   Artikkel 1
   Seisukoht, mis võetakse Euroopa Liidu nimel EMP ühiskomitees EMP lepingu protokolli nr 31 muutmise suhtes, põhineb käesolevale otsusele lisatud nimetatud komitee otsuse eelnõul.
   Artikkel 2
   Käesolev otsus jõustub selle vastuvõtmise päeval.
   
      Luxembourg, 23. juuni 2015
      
         
            Nõukogu nimel
         
         
            eesistuja
         
         E. RINKĒVIČS
      
   
   
      (1)  EÜT L 305, 30.11.1994, lk 6.
   
      (2)  EÜT L 1, 3.1.1994, lk 3.
   
      EELNÕU
      EMP ÜHISKOMITEE OTSUS nr …/2015,
      …,
      millega muudetakse EMP lepingu protokolli nr 31 koostöö kohta teatavates valdkondades väljaspool nelja vabadust
      EMP ÜHISKOMITEE,
      võttes arvesse Euroopa Majanduspiirkonna lepingut (edaspidi „EMP leping”), eriti selle artikleid 86 ja 98,
      ning arvestades järgmist:
      
                  (1)
               
               
                  On asjakohane jätkata EMP lepingu osaliste koostööd liidu üldeelarvest rahastatavate liidu meetmete raames, mis on seotud siseturu rakendamise, toimimise ja arendamisega.
               
            
                  (2)
               
               
                  Seetõttu tuleks muuta EMP lepingu protokolli nr 31, et kõnealune laiendatud koostöö saaks jätkuda pärast 31. detsembrit 2014,
               
            ON VASTU VÕTNUD KÄESOLEVA OTSUSE:
      Artikkel 1
      EMP lepingu protokolli nr 31 artiklit 7 muudetakse järgmiselt.
      
                  1.
               
               
                  Lõike 9 järele lisatakse järgmine lõige:
                  „10.   Alates 1. jaanuarist 2015 osalevad EFTA riigid liidu meetmetes, mis on seotud Euroopa Liidu 2015. aasta üldeelarvesse kantud järgmiste eelarveridadega:
                  
                              —
                           
                           
                              eelarverida 02 03 01: „Siseturu toimimine ja selle arendamine eelkõige teavitamise, tõendamise ja valdkondliku lähendamise küsimustes”;
                           
                        
                              —
                           
                           
                              eelarverida 12 02 01: „Siseturu rakendamine ja arendamine”.”
                           
                        
            
                  2.
               
               
                  Lõigetes 3 ja 4 asendatakse sõnad „lõiked 5 kuni 9” sõnadega „lõiked 5–10”.
               
            Artikkel 2
      Käesolev otsus jõustub järgmisel päeval pärast seda, kui on esitatud kõik EMP lepingu artikli 103 lõike 1 kohased teated (1).
      Seda kohaldatakse alates 1. jaanuarist 2015.
      Artikkel 3
      Käesolev otsus avaldatakse Euroopa Liidu Teataja EMP osas ja EMP kaasandes.
      
         Brüssel,
         
            
               EMP ühiskomitee nimel
            
            
               eesistuja
            
         
         
            
               EMP ühiskomitee
            
            
               sekretärid
            
         
      
      
         (1)  [Põhiseadusest tulenevaid nõudeid ei ole nimetatud.] [Põhiseadusest tulenevad nõuded on nimetatud.]